THCOM คาดรายได้ปีนี้ใกล้เคียงปีก่อน-เตรียมเซ็นสัญญากับลูกค้าในพม่า-กัมพูชา
THCOM คาดรายได้ปีนี้ใกล้เคียงปีก่อน หลังมีลูกค้ารายใหม่เข้ามาอย่างต่อเนื่อง – เตรียมเซ็นสัญญากับลูกค้าในพม่า-กัมพูชา, เล็งหาซื้อกิจการเกี่ยวเนื่องใน CLMV คาดเห็นความชัดเจนภายในปีนี้
20 ก.พ. 2560

บริษัท ไทยคม จำกัด (มหาชน) หรือ THCOM เปิดเผยว่า บริษัทคาดว่ารายได้ในปี 60 จะใกล้เคียงกับปี 59 ที่มีรายได้จากการขายและการให้บริการที่ 11,517 ล้านบาท แม้ว่าจะได้รับผลกระทบจากการที่ลูกค้ารายใหญ่หายไป แต่บริษัทก็ยังมีลูกค้ารายใหม่เข้ามาอย่างต่อเนื่อง โดยอยู่ระหว่างรอการลงนามสัญญากับลูกค้าในเมียนมา และกัมพูชา พร้อมกันนี้ได้มองหาโอกาสซื้อธุรกิจที่เกี่ยวเนื่องในกลุ่มประเทศ CLMV (กัมพูชา ลาว เมียนมา และเวียดนาม) ซึ่งคาดว่าจะได้ความชัดเจนภายในปีนี้